Gerðarsafn leggur upp úr því að vera leiðandi safn og vettvangur samtímalistar á Íslandi . Með fjölbreyttu sýningarhaldi er ekki einungis ætlunin að endurspegla og veita nýja sýn á mikilvæga þætti listasögunnar , heldur einnig að varpa ljósi á lifandi tungumál samtímalistarinnar . Listræn starfsemi Gerðarsafns er mótuð af forstöðumanni Gerðarsafns í samstarfi við ráðgjafarnefnd safnsins . Hlutverk ráðgjafanefndar er að veita faglega ráðgjöf um sýningar - og söfnunarstefnu Gerðarsafns . Björg Stefánsdóttir , Ólöf Nordal og Jón B.K. Ransú skipa ráðgafanefnd safnsins 1. október 2019 til 1. október 2021 . Hlutverk og skipan ráðgjafanefndar Gerðarsafns Ráðgjafanefnd Gerðarsafns skal skipuð þremur mönnum auk forstöðumanns Gerðarsafns , sem veitir nefndinni forstöðu . Forstöðumaður Gerðarsafns velur nefndarmenn út frá faglegum forsendum þar sem hæfni , menntun , starfsreynsla , kynjavægi , aldur og annað , sem kann að skipta máli við valið , er haft að leiðarljósi . Meðal hlutaverka ráðgjafanefndarinnar er að fara yfir sýningartillögur og vera forstöðumanni til ráðgjafar um sýningar - og söfnunarstefnu og innkaup á aðföngum . Starfsemi nefndarinnar er á ábyrgð forstöðumanns Gerðarsafns og er nefndin bundin trúnaði í störfum sínum fyrir safnið . Forstöðumaður Gerðarsafns leggur fram til samþykktar fyrir Lista - og menningarráð Kópavogsbæjar starfsreglur og starfsskyldur nefndarinnar þar sem einnig er tilgreint hvernig vinnuskyldu nefndarmanna er háttað utan funda . Forstöðumaður Gerðarsafns boðar til nefndarfunda samkvæmt skipulagðri dagskrá með minnst tveggja daga fyrirvara . Forstöðumaður menningarmála Kópavogs er boðaður til nefndarfunda en er óbundinn af því að sitja alla fundi nefndarinnar . Gert er ráð fyrir að nefndin komi saman fjórum sinnum á ári en að hámarki fimm sinnum . Launakjör nefndarmanna eru ákvörðuð af Lista - og menningarráði og eru gjaldfærð á Gerðarsafn . Nefndarmönnum er greitt fyrir þá fundi sem þeir sitja . Forstöðumaður Gerðarsafns ritar fundargerðir sem lagðar eru fyrir Lista - og menningarráð . Skipan nefndarinnar er háð samþykki Lista - og menningarráðs . Starfstími nefndarinnar er til eins árs í senn með möguleika á framlengingu í eitt ár . Allar stórvægilegar tillögur nefndarinnar , eins og innkaup listaverka , skal bera undir Lista - og menningarráð til samþykktar áður en ákvörðun liggur fyrir . Ráðgjafanefnd Gerðarsafns Björg Stefánsdóttir var framkvæmdastjóri Kynningarmiðstöðvar íslenskrar myndlistar frá 2014 – 2019 en þar áður hafði hún starfað hjá KÍM sem verkefnastjóri íslenska skálans á Feneyjatvíæringnum frá 2012 . Björg hefur síðustu ár setið í fagráði KÍM , stjórn Samtaka skapandi greina , stjórn Rannsóknarmiðstöðvar skapandi greina , stjórn myndlistarhátiðarinnar Sequences real time art festival og fagráði Íslandsstofu fyrir skapandi greinar . Áður en Björg hóf störf hjá KÍM var hún frá árinu 2007 verkefnastjóri og kennari í hönnunardeild Listaháskóla Íslands . Björg er þessa stundina að vinna að meistararitgerð í safnafræði við HÍ . Ólöf Nordal ( f. 1961 ) býr og starfar í Reykjavík . Hún nam við Myndlista - og handíðaskóla Íslands , Gerrit Rietveld Academy in Amsterdam , lauk meistaraprófi frá Cranbrook Academy of Art í Michigan og síðar meistaraprófi frá höggmyndadeild Yale University í New Haven , Connecticut , í Bandaríkjunum . Árið 2005 hlaut hún hin virtu Richard Serra verðlaun . Ólöf Nordal er höfundur ýmissa útilistaverka og minnisvarða á opinberum vettvangi , má þar nefna Geirfuglinn í Skerjafirði , Vitid ér enn - eda hvat ? í anddyri Alþingishússins , Bríetarbrekku ( minnisvarða um Bríeti Bjarnhéðinsdóttur ) við Þingholtsstræti , og umhverfislistarverkið Þúfu sem stendur úti á Granda við Reykjavíkurhöfn . Ólöf Nordal er dósent við Listaháskóla Íslands . Jón B.K. Ransu er myndlistarmaður , menntaður í Hollandi á árunum 1990 – 1995 . Árið 2006 tók hann þátt í International Studio and Curatorial Program í New York og hlaut þá styrk úr sjóði Krasner Pollock Foundation . Ransu starfar einnig sem fræðimaður og er höfundur tveggja bóka um samtímalist . Þá ́ var hann meðhöfundur bókarinnar Gerður : Meistari málms og glers þar sem hann fjallar um tengsl Gerðar Helgadóttur við heimsmyndakenningar G.I. Gurdjieffs . Sem sýningarstjóri hefur Ransu m.a. unnið að sýningum fyrir Listasafn Íslands , Listasafn Reykjavíkur og Nýlistasafnið . Hann var einn af sýningarstjórum tvíæringsins Momentum 9 : Alienation í Moss í Noregi árið 2017 . Ransu er deildarstjóri við listmálaradeild Myndlistaskólans í Reykjavík . Mynd efst : Sýningin Einungis allir á Listahátíðinni Cycle í Gerðarsafni 2018 .